
ОТЧЕТ ЗА КОНТРОЛНАТА ДЕЙНОСТ НА РИОСВ – Монтана

за периода 01.06 ÷ 30.06.2013 г.
     През  месец юни  2013 г. експертите на РИОСВ – Монтана са извършили 92 проверки на 92 обекта. Дадени са девет предписания. Издадени са две наказателни постановления на стойност 200 лева. Наложени са две санкции по чл. 69 от ЗООС на стойност 1 827,83 лв. Постъпилите суми от наложени санкции  са 4 045,68 лв.

     Най-важните акценти в извършената месечна контролна дейност на риОсв – Монтана: 

· Комплексни проверки;
· Проверки на пунктове за охлюви и БЗП;
· Проверки по сигнали.
      По - важни акценти от контролната дейност:
 През месец юни 2013 г. са извършени три комплексни проверки в изпълнение на годишния план за контролната дейност на РИОСВ – Монтана, съгласно заповеди на директора на РИОСВ – Монтана с цел установяване на съответствието на дейността на обектите с изискванията на екологичното законодателство на: ГПСОВ гр. Монтана, с оператор „В и К” ООД, гр. Монтана; „Калиа” ООД – фабрика за консервиране на плодове и зеленчуци с. Бели мел, общ. Чипровци;  „Арсов 90” ООД – фабрика за дървопреработка с. Митровци, общ. Чипровци. Докладите от комплексните проверки са публикувани на интернет страницата на РИОСВ – Монтана.

        Компонент „Води”

Извършена е проверка на терени в землището на с. Гаганица, десен бряг на река Златица по подаден сигнал от ОД на МВР- Монтана за незаконен добив на речна баластра. При проверката, извършена съвместно с представители на Икономическа полиция към ОД на МВР- Монтана, кметство с. Гаганица и община  Берковица, се установява добив и промиване на речна баластра от ЕТ „Камелия 9 – Георги Пъхлев“, гр. София. Представено е от страна на фирмата издаденото от МОСВ разрешително за ползване на воден обект в полза на „Горстрой” ООД, гр. Берковица и договор, сключен с  ЕТ „Камелия 99 – Георги Пъхлев“, гр. София за съвместен добив и промиване на баластра. Измерени са точните координати на терена за добив. Информирана е БДУВДР- Плевен за предприемане на действия по компетентност – проверка на условията в издаденото разрешително.

Извършена е проверка на СД „Лаф Велизаров и сие” гр. Белоградчик – обект за млекопреработка с. Дъбравка, общ. Белоградчик по жалба за замърсяване водите на р. Салашка с отпадъчни води от дейността на обекта. Проверката е извършена в присъствие на жалбоподателя. Проверен е участъка и мястото на заустване на смесен поток отпадъчни и битово фекални води от обекта във водния обект. При визуалния оглед не са констатирани отклонения от нормалните характеристики на реката. За ползване на водния обект за заустване на отпадъчните води дружеството има издадено разрешително от БДУВДР – Плевен. При последните анализи на проби от собствен мониторинг не са констатирани превишения на заложените емисионни ограничения. При проверката не са забелязани замърсявания на земи и почви около обекта. 

През отчетния период е извършена проверка на свинеферма „Расника”, в землището на с. Д. Белотинци, общ. Монтана, с оператор „Транс елит” ЕООД, гр. София по Заповед № 102/29.03.2012 г. на директора на РИОСВ – Монтана, прилагане на ПАМ за ограничаване на производствената дейност, чрез запечатване на халета, чрез пломбиране. При проверката е констатирано, че във визираните халета в заповедта се отглеждат свине – майки, бозайници, подрастващи, прасета за угояване и нерези. Поради наличие на животни в помещенията същите не могат и не са запечатани. 
        Компонент „Въздух, шум”
 През месец юни еспертите са извършили проверки по прилагане разпоредбите на Закона за чистотата на атмосферния въздух на следните обекти: “Мир Монтана“ ЕООД, гр. Монтана /производство на машини, съоръжения и оборудване/ - установено е, че на обекта в цех „Бояджиен“ се употребяват разтворители, съдържащи ЛОС /летливи органични съединения/. Те са в количества под праговата стойност, посочена в приложение № 2 на Наредбата за НДЕ /норми за допустими емисии/  за ЛОС, отделяни в атмосферния въздух в резултат от употребата на разтворители в определени инсталации; “Триада инженеринг“ ООД, гр. Монтана /производство на машини, съоръжения и оборудване/ - констатирано е, че на обекта за боядисване се употребяват разтворители, съдържащи ЛОС. Същите са в количества под праговата стойност. При двете проверки са дадени указания за подаване в РИОСВ на заявление за регистрация по реда на чл.30л от ЗЧАВ. 
         Проверени са две бензиностанции: в гр. Вълчедръм към “Петрол“ АД и “Ефремов 2004“ ЕООД. Установено е, че обектите са оборудвани  със системи за улавяне на парите при разтоварване на бензини и  са в добро техническо състояние. Дадени са разяснения за изискванията на нормативната уредба по отношение изграждане на система за обратно засмукване на парите при зареждане на МПС. 
Извършена е проверка и емисионно измерване на  парова централа към „Компас” ООД, с. Комарево, общ. Берковица – производство на месни консерви, съвместно с РЛ – Враца. При проверката нарушения не са констатирани. Резултатите ще бъдат представени от РЛ – Враца в РИОСВ – Монтана с протокол. 

        Управление на отпадъците и опазване на почвите
През месец юни са извършени 4 броя проверки на складове за препарати за растителна защита и четири броя проверки на  депа с Б-Б кубове,  една проверка е по подадена жалба за замърсяване на р. салашка в района на с. Дъбравка. 
През месец юни са извършени шест проверки по приложение на Закона за управление на отпадъците с представители на ОД на МВР – Видин на следните обекти: „БМИ инвест” ЕООД, гр. Видин – магазин за продажба на авточасти втора употреба; ЕТ „Мет ком”, гр. Видин – магазин за продажба на авточасти втора употреба; „Сивикар 2000” ООД, гр. Видин – склад и магазин за продажба на авточасти втора употреба; „Билдинг груп СК” ЕООД, гр. Димово – автосервиз и автомивка;  „Ровотел Стийл” ООД, гр. Видин – площадка за третиране на ОЧЦМ, ИУМПС, ИУЕЕО, НУБА, отр. масла, неопасни отпадъци и др.; „БУЛ АР - 2003” ООД, с. Ружинци –  бивша площадка за ТД с ОЧЦМ. 
            Експертите от направление „Управление на отпадъците и опазване на почвит” са извършили 7 броя проверки по  прилагане разпоредбите на ЗУО по отношение отпадъци от опаковки на следните обекти: “Васил Енчев и ко“ ООД, гр. Монтана /обект химическо чистене и пране/;“Виена 2010“ ООД, гр. Монтана /цех за месни заготовки/; “Ахат“ ЕООД, гр. Монтана; ”Химснаб-орбел”ООД, гр. София  /цех за бутилиране на оцет в гр. Лом/;  ”ББ Трейдинг”ООД, гр. София  /цех за бутилиране на готварска сол в гр. Лом/; „Каприз” ООД, гр. Видин – цех за опаковани хранителни ястия и „Славянка” ЕООД, гр. Берковица – производство на хляб и хлебни изделия. 
            Извършени са проверки във връзка със закриване на  нерегламентирани сметища в селата Динково и Черно поле, общ. Ружинци. При проверките е констатирано, че нерегламентираните сметища са закрити. Извършено е почистване, чрез ръчно събиране на отпадъци от полиетиленови опаковки от лица по програмата за временна заетост. Събраните отпадъци са извозени и са поставени табели за забрана изхвърлянето на СБО. В населените места е въведено организирано сметосъбиране.  
     В община Грамада е извършена проверка по изпълнение на предписание за почистване на терени и площи замърсени със смесени битови отпадъци на територията на общината, дадено в констативен протокол от проверка на 10.04.2013 г. При провекта се констатира, че предписанието е изпълнено. 
   извършена е проверка на терени в землището на гр. Монтана по изпълнение на дадено на община Монтана предписание за почистване от отпадъци на цитираните терени в констативен протокол от проверка от 08.04.2013 г. Констатирано е, че терените са почистени и предписанието е изпълнено, за което писмено е информирана РИОСВ от община Монтана. 

На „Теси ЦФБ” ЕООД, гр. София – площадка за ОЧЦМ в гр. Видин е извършена извънредна проверка  във връзка с подадено заявление за издаване на разрешение за дейности с отпадъци. Площадката е ситуирана в Западна промишлена зона на гр. Видин, ползва се под наем от „Феникс Бдин” ООД и отговаря на изискванията по чл. 38, ал. 1 от ЗУО. 
На площадка за ОЧЦМ  в гр. Монтана към „Брокерска къща“ ООД е извършена  извънредна  проверка по прилагане разпоредбите на ЗУО. Установено е, че дейността на площадката е преустановена и няма налични количества ОЦЧМ. Площадката е почистена. 

       Превантивна дейност 
       През месец юни 2013 г. са издадени  седем броя решения за преценяване на необходимостта от ОВОС, 1 решение за преценяване на необходимостта от ЕО.  Издадени са 46 броя писма, че инвестиционните предложения не попадат в обхвата на приложение 1 и 2 от ЗООС. За седем броя инвестиционни предложения на възложителите е указано, че предвидената дейност подлежи на преценяване на необходимостта от ОВОС. 

През месец юни са извършени проверки по изпълнение на условията в решение по ОВОС на следните ИП: „Изграждане на хидроенергийна система МВЕЦ „Мартиново – Чипровци нова” гр. Чипровци и „Изграждане на ГПСОВ” гр. Белоградчик. 
Извършена е проверка по заповед на министъра на ОСВ за контрол по изпълнение на проект, финансиран от ПУДООС по ЧОС в общ. Чупрене. Установено е, че всички заложени дейности по проекта са изпълнени, съгласно количествено-стойностната сметка.
       Биоразнообразие и защитени територии
       През месец юни 2013 г. от направление „Биоразнообразие, защитени територии и зони” са обработени 22 броя горскостопански програми и 9 броя становища по ИП, за които са издадени писма по чл. 2, ал. 2 от Наредбата по ОС за начина на процедиране. Издадено е едно решение по оценка на съвместимостта.
Проверени са 11 броя пункове за изкупуване на охлюви.  При проверките не са констатирани нарушения. 
През месец юни са извършени проверки на 14 броя  билкозаготвителни пунктове, на четири броя общини – берковица, вършец, Грамада и Кула, една проверка е извършена на  ДГС - берковица, две проверки са извършени във връзка с изпълнение на годишната програма за провеждане на контрол върху работа с генетично модифицирани организми в контролирани условия и освобождаването им в околната среда на: „Опитни станции по земеделие” в гр. Лом и в гр. Видин.  Взети са проби – листна маса от царевица и слънчоглед, които ще бъдат изследвани за наличие на генномодифицирани организми в ИАОС.
Извършени са проверки по подаден сигнал за нерегламентирани пунктове за изкупуване на охлюви в с. септемврийци, общ. Вълчедръм. При извършените две проверки с представители на Полицейско управление - Вълчедръм не са установени налични количества охлюви, нито пък сито или полиетиленови чували.
Извършена е проверка на терени и площи в местносттите „Голямо и малко мочурище” в Берковски Балкан по подаден сигнал в РИОСВ – Монтана от 14.06.2013 г. за разораване с трактор на терени с боровинки от арендатор. Проверката е извършена съвместно с представители на Общинска администрация – Берковица и ТП ДГС – Берковица. При теренна проверка не е констатирано разораване на визираните в сигнала терени в посочените местности. След  теренната проверка е извършена проверка и по документи в общинска администрация - Берковица при което е установено, че общината е отдала под наем имоти от общинския поземлен фонд, представляващи „мери и пасища” в м. „Голямо мочурище”, землище на гр. Берковица. 
        Химикали
        През месец юни са извършени проверки на следните обекти: „Емко” ООД – Обособено производство -  Монтана (с дейност - ремонт и производство на огнестрелно оръжие и бронирана техника). При проверката са дадени  указания за изготвяне и представяне в РИОСВ на оценка за безопасност, изготвена по реда на Наредбата за реда и начина за съхраняване на опасни химични вещества и смеси; „Гарантпроектстрой” ООД, гр. Берковица – производство на гасена вар и хоросанови разтвори; „Екоагрострой” АД, с. Ерден, общ. Бойчиновци – за обект „ТМСИ и варов възел” - производство на гасена вар и варо-пясъчни индустриални разтвори за зидане; „Полицвет” ООД, Видин – за обект „Варов възел” - производство на гасена вар и варо-пясъчни индустриални разтвори за зидане. При проверките е установено, че са извършени първична регистрация за гасена вар през 2008 г.  по регламент  ЕО 1907/2006 г  REACH. Представени са удостоверителни документи за извършени регистрация и нотификация, както и ИЛБ за гасена и негасена вар. Попълнени са въпросници за проекта на форума REACH – EN – FORCE – 3 за извършени  същински регистрации в тонажна група 100 – 1000 т. При проверките нарушения не са констатирани.
   През месец юни са извършени съвместни проверки на следните обекти: „Силпа“ ООД, гр. Лом /произвежда детайли от ламарина и пластмаса вентил конвектори, детайли от ламарина за автомобилостроенето и горелки за гориво пелети/ - проверка по прилагане на ЗЧАВ, ЗЗВВХВС и ЗУО; „Ди-вен“ ООД, гр. Лом /грундиране и боядисване на детайли за електрокари/ - проверка по прилагане на  ЗЧАВ и ЗЗВВХВС; ЕТ „Петър Първанов - Деметра“, гр. Лом /предприятие за преработване на месо и производство на колбаси / - проверка по прилагане на ЗЧАВ и ЗЗВВХВС; „Випом” ООД, гр. Видин – производство на водни помпи, съгласно изискванията на  ЗЗВВОХВС, ЗЧАВ; „Лит” ООД, гр. Видин – металолеене, съгласно изискванията на ЗЗВВОХВС, ЗЧАВ; „Аглая и Бан” ООД, гр. Видин – производство на фасаген, латекс и лепила на водна основа, съгласно изискванията на ЗЗВВОХВС, ЗУО; находище – кариера за варовик „Орешец” с. Гара Орешец, общ. Димово, обл. Видин към СК – 13 Печ” АД, гр. Видин, по изпълнение на условията в решение по ОВОС; находище – кариера за габродиабази „Тери” с. Ошане, общ. Белоградчик към „Минерал 2000” ЕООД, гр. София, по изпълнение на условията в решение по ОВОС; находище – кариера за варовик „Св. Иван” с. Гара Орешец, общ. Димово, обл. Видин към „Трафик инженеринг” ЕООД, гр. София, във връзка с внесено инвестиционно предложение за добив и преработка на варовик от находището; СД „Сираков и сие” с. Бързия, общ. Берковица, обл. Монтана – производство на масивни и тапицирани мебели., съгласно изискванията на ЗУО, ЗЧАВ и ЗЗВВОХВС; „Мрамор Беркстон” АД, гр. София – обект в гр. Берковица за обработка на скални блокове и изготвяне на изделия от тях, съгласно ЗУО и ЗЧАВ; При проверките нарушения не са констатирани. 

През месец юни 2013 г. са дадени девет предписания в констативните протоколи от проверки. 

Кратко обобщение по отношение на ефект спрямо околната среда, бизнеса и обществеността.

   По повод 5 юни – Световния ден на околната среда учениците от екоклуб към ГПЧЕ ”Петър Богдан”, гр. Монтана засадиха 1200 стръка здравец в централната градска част на гр. Монтана. Инициативата е свързана и с една от мерките по програмата на община монтана за подобряване качеството на атмосферния въздух.

